text: Lejlighed fuld af tyvekoster
  19 oktober 2014 kl. 08.23
  En polak fanget i Fredericia skal søndag formiddag fremstilles i grundlovsforhør.
  Natten til søndag traf Sydøstjyllands Politi en mand på Valmuevej i Fredericia. Manden havde intet tilhørsforhold til Danmark, og han var heller ikke set af politiet før.
  Den polske mand havde nøgler til en lejlighed på gaden, og da politiet kom derop, fandt de masser af værktøj, smykker, seks cykler og andet tyvegods.
  Manden skal søndag formiddag fremstilles i grundlovsforhør, siger vagtchef Stig Simonsen til TV SYD.
  